માલ્યાના પ્રત્યાર્પણ માટે ભારતની તપાસ એજન્સીઓ સેન્ટ્રલ બ્યુરો ઓફ ઈન્વેસ્ટિગેશ (સીબીઆઈ) અને એન્ફોર્સમેન્ટ ડાયરેક્ટોરેટ (ઈડી)એ લંડનની કોર્ટમાં કેસ કર્યો હતો. રૂ. 3,600 કરોડના અગસ્ટાવેસ્ટલેન્ડ વીવીઆઈપી હેલિકોપ્ટર સોદાના લાંચીયા વચેટિયા અને બ્રિટિશ નાગરિક ક્રિસ્ટીયન મિશેલને દુબઈથી ભારત મોકલી દેવાયાના છ દિવસ બાદ માલ્યાના પ્રત્યાર્પણના સમાચાર આવ્યા છે, જે ભારત માટે આનંદદાયક છે.